Anthony Theodore Lobo

**Anthony Theodore Lobo** (1937–2013) var en pakistansk katolsk biskop av Islamabad-Rawalpindi.

## Liv og virke
### Bakgrunn
Anthony Theodore Lobo, sønn av en familie fra den portugisiske kolonien Goa, flyttet til Karachi innen Pakistans separasjon fra India da Britisk India ble delt. Han gikk på St. Lawrence's Boys School i Karachi, og deretter den prestisjetunge og eldste skolen i Karachi, St. Patrick's High School. Han begynte deretter på Christ the King Seminary i Karachi.

### Prest
Han ble ordinert til prest den 8. januar 1961. Etter å ha vært sjelesørger i erkebispedømmet Karachi, studerte Lobo ved Institut Catholique de Paris i mens Det andre Vatikankonsil pågikk, og senere ved University of Karachi og Harvard University. Han var rektor ved St. Lawrence's Boys School og senere St. Patrick's High School i Karachi.

### Hjelpebiskop i Karachi
Pave Johannes Paul II utnevnte ham til hjelpebiskop av Karachi og titulærbiskop av Oescus den 8. juni 1982. Erkebiskopen av Karachi, kardinal Joseph Marie Anthony Cordeiro, ordinerte ham til biskop den 1. oktober samme år; medkonsekratorer var Emanuele Gerada, apostolisk pro-nuncio til Pakistan, og John Joseph, hjelpebiskop i Faisalabad.

### Biskop av Islamabad-Rawalpindi
28. mai 1993 ble han utnevnt til biskop av Islamabad-Rawalpindi. 

Hans avskjedssøknad ble innvilget av pave Benedikt XVI den 18. februar 2010.

### Virke
Lobo var opptatt av det katolske skolevesen i Pakistan. I 1986 grunnla han St. Michael's Convent School. I sitt bispedømme Islamabad-Rawalpindi bygde han 70 skoler samt *Sargodha Institute of Technology* (SIT). Han innledet et partnerskap mellom *Notre Dame Institute of Education* og Australian Catholic University i 2008.

Lobo var formann for utdanningskommisjonen for Bispekonferansen i Pakistan og styreleder for Federation of Asian Bishops' Conference utdanningskontor. Han var medlem av senatet ved Sindh University i Khairpur, og Shah Abdul Latif University i Jamshoro.

Han publiserte en rekke arbeider om utdanning og ble tildelt prisen «The President's Pride of Performance» av Pakistans president Nawaz Sharif i 1990.

Anthony Theodore Lobo var tilhenger av Shahbaz Bhatti, en pakistansk politiker fra Punjab som var den første kristne som ble minoritetsminister, men ble myrdet to år senere av en utbrytergruppe fra Tehrik-i-Taliban Pakistan (TTP) på grunn av sin innsats for større religiøs toleranse.

Etter å ha møtt Andrea Riccardi, grunnleggeren av det katolske Sant'Egidio-fellesskapet, ble han involvert i *Sant'Egidio* i Pakistan.

Biskop Lobo døde om morgenen den 18. februar 2013 i sin bispeby. Han ble gravlagt ved St. Joseph's Cathedral i Rawalpindi. The Express Tribune bad Yolande Henderson, en tidligere rektor for *St Patrick's* og å skrive en tributt til den avdøde biskop Lobo.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917
* Biskop Francesco Benedetto Cialeo (1901-1985) *1939
* Erkebiskop James Cornelius van Miltenburg (1909-1966) *1948
*Kardinal Joseph Marie Anthony Cordeiro (1918-1994) *1958
*Biskop *Anthony Theodore Lobo* (1937-2013) *1982

## Referanser